OpenLLM-France/wikimedia huggingface dataset:
# Occidental

«Occidental» té aquests significats:
* Interlingue, llengua artificial creada per Edgar von Wahl.
* Occident, terme que s'utilitza històricament per significar el conjunt de cultures contraposades a les d'Orient.
# Campionat del món d'escacs femení de 1939

El VII Campionat del món d'escacs femení va tenir lloc durant l'Olimpíada d'escacs de 1939 a Buenos Aires.
Sonja Graf va viatjar a Buenos Aires per jugar amb l'equip alemany a la VIIIa olimpíada, però com a resultat de les seves diferències públiques amb el govern de Hitler, fou exclosa de la llista de participants alemanys, i va prendre l'opció de jugar el torneig femení sobta bandera internacional. Graf i Paulette Schwartzmann, conjuntament amb un gran nombre de jugadors masculins, varen triar de quedar-se a Sud-amèrica, ja que la Segona Guerra Mundial va esclatar durant el torneig.
Degut a l'esclat de la guerra, el campionat del món femení no es va poder celebrar durant els següents deu anys. Mentrestant, Menchik va morir a Anglaterra el 1944 en un atac aeri alemany, de manera que el següent campionat el 1949-50 havia de determinar una nova campiona.
Els resultats finals foren els següents:
    Jugadora1234567891011121314151617181920Punts 1 Vera Menchik (Regne Unit)-1111½11½1111111111118 2 Sonja Graf (Alemanya)0-01011111111111111116 3 Berna Carrasco (Xile)01-0111111101½11111115½ 4 Elfriede Rinder (Germany)001-1½11111½1111011115 5 Mona May Karff (Estats Units)0100-11½1½111101111114 6 Milda Lauberte (Letònia)½00½0-1½½1½1½111½11½12 7 María Teresa Mora (Cuba)000000-1½011111½111111 8 Catharina Roodzant (Països Baixos)0000½½0-½1½11½1½111111 9 Blažena Janečková (Bohèmia i Moràvia)0000½010½-½111½011019 10 Paulette Schwartzmann (França)½0000½½½-½½1½½½½01119 11 Ingrid Larsen (Dinamarca)00000½0½½½-½111001118½ 12 Dora Trepat de Navarro (Argentina)001½000000½-½1½½½1118 13 Ingeborg Andersson (Suècia)00000½00½00½-½½111117½ 14 Salome Reischer (Palestina)00½0000½½000½-1110117 15 María Berea de Montero (Argentina)00001000½½0½½0-1½1½17 16 Marianne Stoeffels (Bèlgica)000000½½½11½000-11½½7 17 María A. de Vigil (Uruguai)00010½00101½00½0-0½16 18 Elena Raclauskiene (Lituània)00000000000001001-½13½ 19 Ruth Bloch Nakkerud (Noruega)00000000010000½½½½-03 20 Anabelle Lougheed (Canadà)00000½000000000½010-2

## Referències

* ↑ «Llista de jugadors que es quedaren a l'Argentina el 1939)». Arxivat de l'original el 2004-02-09. [Consulta: 24 febrer 2014].
* ↑ «Tables 1939—Players and games». Arxivat de l'original el 2009-01-04. [Consulta: 24 febrer 2014].
* ↑ «I campionati del mundo feminile (The World Chess Championship for Women)». Arxivat de l'original el 2007-11-12. [Consulta: 24 febrer 2014].
* ↑ Campeonato Mundo femenino (Women's World Championship) Buenos Aires 1939
* ↑ http://www.mark-weeks.com/chess/2739$wix.htm
# Kasba Tadla

Kasba Tadla (àrab: قصبة تادلة, Qaṣbat Tādla; amazic: ⵇⵚⴱⵜ ⵜⴰⴷⵍⴰ) és un municipi de la província de Béni Mellal, a la regió de Béni Mellal-Khénifra, al Marroc. Segons el cens de 2014 tenia una població total de 47.343 persones.

## Història

Tadla és un nom amazic que vol dir ram de blat. La ciutat fou presa pels Banu Ifran a començaments del segle xi, i en 1068 va caure en mans dels almoràvits.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ Histoire des Berbères et des dynasties musulmanes de l'Afrique Septentrionale, Ibn Khaldūn, traduit par William MacGuckin Slane. imprimerie du gouvernement, 1852

## Bibliografia

* Arnold Betten: Marokko. Antike, Berbertraditionen und Islam – Geschichte, Kunst und Kultur im Maghreb. DuMont, Ostfildern 2012, ISBN 978-3-7701-3935-4, S. 251f.
# Graulichita-(La)

La graulichita-(La) és un mineral de la classe dels fosfats que pertany al grup de la dussertita. Rep el nom per la seva relació amb la graulichita-(Ce) i el predomini de la terra rara lantani sobre el ceri.

## Característiques

La graulichita-(La) és un arsenat de fórmula química LaFe$^{3+}$₃(AsO₄)₂(OH)₆. Va ser aprovada com a espècie vàlida per l'Associació Mineralògica Internacional l'any 2021, sent publicada l'any 2021. Cristal·litza en el sistema trigonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu d'Història Natural de la Universitat de Pisa (Itàlia), amb el número de catàleg: 19924.

## Formació i jaciments

Va ser descoberta a la mina Bou Skour, situada al Cercle d'Agdz, a la Província de Zagora (Regió de Drâa-Tafilalet, Marroc), l'únic indret de tot el planeta on ha estat descrita aquesta espècie mineral.

## Referències

* ↑ «Graulichite-(La)» (en anglès). Mindat. [Consulta: 29 març 2022].
* ↑ Biagioni, Cristian; Ciriotti, Marco E.; Favreau, Georges; Mauro, Daniela; Zaccarini, Federica «Graulichite-(La), LaFe<sup>3+</sup><sub>3</sub>(AsO<sub>4</sub>)<sub>2</sub>(OH)<sub>6</sub>, a new addition to the alunite supergroup from the Patte d'Oie mine, Bou Skour mining district, Morocco». European Journal of Mineralogy, 34, 3, 27-06-2022, pàg. 365–374. DOI: DOI:10.5194/ejm-34-365-2022 [Consulta: 18 octubre 2022].
# PFG

PFG té els següents significats:
* A PFG abreviació de Profesionalna Futbolna Grupa (búlgar) o Lliga búlgara de futbol, lliga màxima de futbol de Bulgària
* Principal Financial Group, empresa multinacional estatunidenca dedicada a les assegurances
# NetPositive

NetPositive (també conegut com a Net+) és el navegador web natiu desenvolupat per Be per equipar el seu sistema operatiu BeOS.
La seva lleugeresa (llançament gairebé instantani i petita utilització de memòria RAM), la seva interfície elegant i el fet que ha estat l'únic navegador web gràfic de la plataforma durant diversos anys, han fet el seu èxit.

## Característiques

NetPositive és un navegador que pot ser considerat com minimalista en el seu suport de les tecnologies web. Ell, òbviament, suporta l'HTML, però no fulls d'estil CSS o JavaScript. La seva última versió oficial és la 2.2.2, i la versió 3.0 va oferir un suport inicial per a JavaScript, però mai va avançar més enllà de la versió beta després de la fallida de Be.
NetPositive també utilitza la tecnologia BeOS replicant, que permet a qualsevol aplicació BeOS incrustar-se en un navegador web, el que també han fet algunes aplicacions com BeHappy, per llegir la documentació per a la interfície de programació que és en HTML, o Mail-It per llegir missatges de correu electrònic que contenen pàgines HTML.

## Ús

Encara utilitzat per alguns usuaris de BeOS, serveix principalment per a mostrar les pàgines HTML de la documentació, deixant el centre d'atenció a Firefox per la navegació a Internet.

## Missatges d'error

Els errors 404 anunciant que una pàgina web no es va poder trobar, eren anunciats per NetPositive a través d'un haiku (un petit poema japonès). És en memòria d'allò què la versió lliure de BeOS va ser anomenada Haiku.

## Referències

* ↑ «Networking: NetPositive» (en anglès). Be Inc., 2000. Arxivat de l'original el 2016-03-03. [Consulta: 17 maig 2010].
* ↑ Scot Hacker. «Workhorse BeOS Apps» (en anglès), 28-06-2000. [Consulta: 17 maig 2010].
* ↑ «Que es BeOS?» (en castellà). [Consulta: 17 maig 2010].
* ↑ «The messages» (en anglès). [Consulta: 17 maig 2010].

## Enllaços externs

* Da NetPositive a WebPositive (italià)
# Riguera Grossa

La Riguera Grossa, és un torrent afluent per l'esquerra del riu Negre. El seu recorregut transcorre íntegrament pel terme municipal de Clariana de Cardener (Solsonès).

## Perfil del seu curs

Perfil del curs de Riguera Grossa :
| Recorregut (en m.) | Altitud (en m.) | Pendent |
| 0 | 731 | - |
| 250 | 720 | 4,4% |
| 500 | 703 | 6,8% |
| 750 | 663 | 16,0% |
| 1.000 | 616 | 18,8% |
| 1.193 | 558 | 30,1% |

## Xarxa hidrogràfica

La Riguera Grossa no té cap afluent.

## Enllaços externs

   * Web de l'ICC: Mapa de la seva conca
   * Taula amb les dades detallades de la xarxa hidrogràfica del Riu Negre full de càlcul

## Referències

* 1 2 3 4 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
* ↑ Aquestes són les coordenades obtingudes mitjançant l'aplicatiu que incorpora el mapa digital de l'ICC. Segons l'aplicatiu del web de la Xarxa de rius de Catalunya, les coordenades de l'origen d'aquest corrent fluvial són 41° 56′ 59.02″ N, 1° 33′ 34.38″ E﻿ / ﻿41.9497278°N,1.5595500°E﻿ / 41.9497278; 1.5595500
* ↑ Segons el web de la Xarxa de rius de les conques principals de Catalunya la longitud d'aquest corrent fluvial és 542 m.
# Kasbat Sidi Abdellah Ben M'Barek

Kasbat Sidi Abdellah Ben M'Barek (en àrab قصبة سيدي عبد الله بن امبارك, Qaṣbat Sīdī ʿAbd Allāb ibn Imbārak; en amazic ⵙⵉⴷⵉ ⵄⴱⴷⵍⵍⴰ ⴱⵏⵎⴱⴰⵕⴽ) és una comuna rural de la província de Tata, a la regió de Souss-Massa, al Marroc. Segons el cens de 2014 tenia una població total de 6.196 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Go!azen

Go!azen és una sèrie de televisió musical emesa a la televisió pública basca ETB 1, produïda per Pausoka Entertainment i EiTB. És una sèrie de ficció que narra les aventures d'un grup de joves bascos en un casal d'estiu. El 2008, la pel·lícula es va estrenar en cinemes i va ser emesa per EiTB el 2009.
Fruit de l'èxit d'aquesta pel·lícula, ETB va crear l'any 2009 la sèrie de televisió Go!azen 2.0, en la qual van participar la majoria dels personatges de la pel·lícula.
Posteriorment, el 2016, la sèrie va reviure i es va crear Go!azen 3.0 amb nous personatges. Aquesta darrera temporada va tenir molt d'èxit i l'any següent, el 2017, es va estrenar Go!azen 4.0.
La quarta temporada també va tenir bones dades d’audiència. El darrer episodi de Go!azen 4.0 va aconseguir la millor audiència de la història de la sèrie. L'episodi es va emetre el 2 de febrer de 2018 i va aconseguir una quota del 9,2% i del 21,8% entre els parlants d'euskera.

## Referències

* ↑ «'Go!azen 4.0'-ko protagonisten bila gabiltza!» (en basc). [Consulta: 6 abril 2023].
* ↑ Urkizu, Urtzi. «'Go!azen'-en azkeneko atala, saioaren historiako ikusiena» (en basc). Arxivat de l'original el 2022-02-16. [Consulta: 6 abril 2023].
# François Moubandje

Jacques François Moubandje (n. Douala, 21 de juny de 1990) és un futbolista professional camerunès nacionalitzat suís que juga en la demarcació de defensa pel Toulouse Football Club de la Ligue 1. |

## Internacional

Va fer el seu debut amb la selecció de futbol de Suïssa el 15 de novembre de 2014 en un partit de classificació per l'Eurocopa 2016 contra Lituània que va finalitzar amb un resultat de 4-0 a favor del combinat suís després dels gols de Fabian Schär, doblet de Xherdan Shaqiri i un gol en pròpia porta de Giedrius Arlauskis.

## Clubs

| Club | País | Any | Partits | Gols |
| FC Meyrin | Suïssa | 2007 - 2009 | 26 | 1 |
| Servette FC | Suïssa | 2009 - 2013 | 81 | 2 |
| Toulouse Football Club "B" | França | 2013 - 2015 | 6 | 0 |
| Toulouse Football Club | França | 2013 - | 64 | 1 |

## Referències

* ↑ «F. Moubandje». [Consulta: 1r juny 2017].
* ↑ «2018 FIFA World Cup: List of players» (PDF) p. 30. FIFA, 24-06-2018. Arxivat de l'original el 10 de juny 2018. [Consulta: 27 octubre 2018].
* ↑ «Suïssa 4-0 Lituània». UEFA, 15-11-2014. Arxivat de l'original el 2016-08-11. [Consulta: 2 juny 2016].

## Enllaços externs

* Fitxa del jugador a footballdatabase
* Fitxa del jugador a national football teams (anglès)
François Moubandje amb Suïssa - Plantilles de navegació :
Selecció de futbol de Suïssa – Eurocopa 2016
1 Sommer •
2 Lichtsteiner (c) •
3 Moubandje •
4 Elvedi •
5 Von Bergen •
6 Lang •
7 Embolo •
8 Frei •
9 Seferović •
10 Xhaka •
11 Behrami •
12 Hitz •
13 Rodríguez •
14 Zakaria •
15 Džemaili •
16 Fernandes •
17 Tarashaj •
18 Mehmedi •
19 Derdiyok •
20 Djourou •
21 Bürki •
22 Schär •
23 Shaqiri •
Entrenador: Petković
Selecció de futbol de Suïssa – Copa del Món de Futbol 2018
1 Sommer •
2 Lichtsteiner  •
3 Moubandje •
4 Elvedi •
5 Akanji •
6 Lang •
7 Embolo •
8 Freuler •
9 Seferović •
10 Xhaka •
11 Behrami •
12 Mvogo •
13 Ricardo Rodríguez •
14 Zuber •
15 Džemaili •
16 Gelson Fernandes •
17 Zakaria •
18 Gavranović •
19 Drmić •
20 Djourou •
21 Bürki •
22 Schär •
23 Shaqiri •
Entrenador: Vladimir Petković :
# NetSim

NetSim és un simulador de xarxa i eina d'emulació de xarxa emprat per a dissenyar i planificar xarxes de telecomunicacions. NetSim és un simulador d'events discrets estocàstics desenvolupat per la companyia Índia TETCOS en associació amb l'institut indi de ciències amb una primera versió el juny del 2004.

## Tecnologies simulables

* Xarxes clàssiques : Ethernet, ARP, WLAN, IEEE 802.11 a/ b / g / n / ac i e.
* Xarxes antigues : Token Ring, Token Bus, CSMA/CD.
* Xarxes cel·lulars : GSM, CDMA, LTE.
* Xarxes sense fils avançades : Wi-Max, MANET.
* Xarxes IoT i sensors : ZigBee, WSN.

## Referències

* ↑ Tetcos. «NetSim-Network Simulator & Emulator | Home» (en anglès). http://www.tetcos.com.+[Consulta: 26 octubre 2017].
* ↑ «CS4G Network Simulator» (en anglès). https://netsim.erinn.io.+[Consulta: 26 octubre 2017].
* ↑ «NetSim platform» (en anglès). https://www.slideshare.net.+[Consulta: 26 octubre 2017].
* ↑ Critchley, Terry. High-Performance IT Services (en anglès). https://books.google.cat.+ CRC Press, 2016-08-18. ISBN 9781315350103.

## Vegeu també

Programari similar : GloMoSim, ns-3
# Cala Pi (possessió)

Cala Pi és una possessió de la Marina de Llucmajor, Mallorca, situada devora la cala del mateix nom (Cala Pi).
La possessió de Cala Pi es troba entre el camí des Palmer i les possessions de Son Moro, Vallgornereta, Son Peixet i Capocorb Nou. És documentada el 1307. El 1398 era anomenada rafal dels Ametlers. El 1685 era dividida en denou propietats rústiques que pertanyien a les famílies Carbonell, Cardell, Garau, Mas, Noguera, Oliver, Pastor, Pons, Puig, Salvà de la Creu, Sanoguera i Tomàs. El 1702 era dividida entre tres propietaris: Pere Tomàs, Pere Oliver Coves i Miquel Tomàs.

## Jaciments arqueològics

En aquesta possessió s'hi troba el recinte cerimonial de ses Talaies de Cala Pi. Si bé està en mal estat de conservació, aquest conjunt té interès per la varietat de les seves construccions, associant talaiots quadrats i circulars amb túmuls, en un mateix conjunt. L'absència de talaiots quadrats en l'interior dels poblats, amb les úniques excepcions del proper poblat de Capocorb Vell i del de l'Hospitalet Vell a Manacor, s'uneix aquí amb la presència d'un gran túmul, per delatar el caràcter cerimonial del conjunt. A més, les restes d'una possible naveta d'habitació ens delaten que en aquest lloc ja hi havia activitat humana des de, almenys, el bronze antic (pretalaiòtic final).

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 13. Palma: Promomallorca, p. 115. ISBN 84-8661702-2.
* ↑ Sánchez-Cuenca, F. «Ses Talaies de Cala Pi. Un recinto ceremonial amurallado» (en castellà). Talayots.es, la guía de la prehistoria de Mallorca y Menorca, 2007.
# Copa d'Or

«Copa d'Or» té aquests significats:
Els termes Copa d'Or, Copa de Oro, Gold Cup o Golden Cup fan referència a diverses competicions esportives, a destacar:
* Copa de Oro Nicolás Leoz: Competició futbolística sud-americana.
* Copa d'Or de la CONCACAF: Competició futbolística nord-americana.
* Golden Cup: Competició internacional d'hoquei patins.
* Ascot Gold Cup: Competició hípica de la Gran Bretanya.
* Copa d'Or Argentina: Antiga competició futbolística espanyola predecessora de la supercopa.
* La Copa d'Or: És una partida de Lleida, al Segrià.
# Kaser

Kaser és una població dels Estats Units a l'estat de Nova York. Segons el cens del 2000 tenia 3.316 habitants.

## Demografia

Segons el cens del 2000, Kaser tenia 3.316 habitants, 647 habitatges, i 617 famílies. La densitat de població era de 7.531,3 habitants/km².
Dels 647 habitatges en un 79,1% hi vivien nens de menys de 18 anys, en un 90,9% hi vivien parelles casades, en un 3,7% dones solteres, i en un 4,5% no eren unitats familiars. En el 3,2% dels habitatges hi vivien persones soles l'1,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,89 i el nombre mitjà de persones que vivien en cada família era de 5,04.
Per edats la població es repartia de la següent manera: un 53,4% tenia menys de 18 anys, un 18,2% entre 18 i 24, un 16,8% entre 25 i 44, un 6,2% de 45 a 60 i un 5,4% 65 anys o més.
L'edat mediana era de 16 anys. Per cada 100 dones de 18 o més anys hi havia 93,7 homes.
La renda mediana per habitatge era de 13.125 $ i la renda mediana per família de 13.191 $. Els homes tenien una renda mediana de 20.500 $ mentre que les dones 19.792 $. La renda per capita de la població era de 5.147 $. Entorn del 65% de les famílies i el 66,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kaser». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Kaser». American Fact Finder. Oficina del Cens dels Estats Units, 12-01-2010.
# Grimpa-soques xiulador

El grimpa-soques xiulador (Xiphorhynchus pardalotus) és una espècie d'ocell de la família dels furnàrids (Furnariidae).

## Hàbitat i distribució

Habita la selva humida del sud-est de Veneçuela, les Guaianes i el nord del Brasil.

## Referències

* ↑ «Grimpa-soques xiulador». Cercaterm. TERMCAT, Centre de Terminologia. REV. 29-12-2010, (català)
# Foto de família

Foto de família (originalment en francès, Photo de famille) és una pel·lícula francesa del 2018 dirigida per Cécilia Rouaud. El 2020 es va estrenar la versió doblada al català.
La pel·lícula s'havia d'anomenar originalment Big Bang.

## Sinopsi

Gabrielle (Vanessa Paradis), Elsa (Camille Cottin) i Mao (Pierre Deladonchamps) són germans, però no s'assemblen. El primer és "estàtua" per als turistes, per a disgust del seu fill adolescent. L'Elsa està enfadada amb tot el món i està desesperada per quedar-se embarassada. I en Mao, un geni dissenyador de jocs deprimit crònicament, ofega la seva malenconia en l'alcohol i la psicoanàlisi. Els seus pares, en Pierre (Jean-Pierre Bacri) i la Claudine (Chantal Lauby), separats durant molt de temps, mai no van fer res per enfortir els vincles de la família. Tanmateix, en el moment del funeral de l'avi, s'hauran de trobar, i respondre, entre tots, la pregunta incòmoda: "Què fer amb l'àvia?».

## Distribució

* Vanessa Paradis: Gabrielle, filla d'en Pierre i la Claudine
* Camille Cottin: Elsa, filla d'en Pierre i la Claudine
* Pierre Deladonchamps: Mao, fill d'en Pierre i la Claudine
* Jean-Pierre Bacri: Pierre
* Chantal Lauby: Claudine, exparella d'en Pierre
* Laurent Capelluto: Tom
* Marc Ruchmann: Stéphane
* Claudette Walker: Mamie
* Jean Aviat: Solal
* Émilie Cazenave: Sandrine
* Guilaine Londez: Françoise, el psicòleg d'en Mao
* Sandra Nkaké: Dominique
* Rio Vega: Kevin
* Sadio Niakaté: Moussa
* Bérangère McNeese: Clara
* Mélissa Theuriau: Candy
* Grégoire Oestermann: el policia

## Referències

* ↑ Chifflet, Nathalie «Réparer les enfants». Le Républicain Lorrain, 05-09-2018, p. 21.
* ↑ «Foto de família». ésAdir. [Consulta: 5 agost 2022].
* ↑ Jean Talabot, « Vanessa Paradis et Camille Cottin, bientôt comme des sœurs à l'écran » sur Le Figaro, 21 février 2017
# Paniònies

Les Paniònies (en grec antic: Πανιώνια) eren la gran panegiris nacional dels jonis. Se celebrava al Paniònion, el santuari on els jonis retien culte a Posidó Heliconi, situat al mont Mícale, a prop de Priene, entre Efes i Milet.
L'objectiu principal era el culte comú a Posidó, al qual s'oferien esplèndids sacrificis, diu Diodor de Sicília. El sacerdot encarregat havia de ser sempre un home jove de Priene, que rebia el títol de rei; entre els sacrificis es feia el d'un brau. Però l'adoració del déu no era la sola finalitat d'aquestes trobades. Quan hi havia alguna situació de perill o d'amenaça pel país, els jonis es trobaven en aquesta festa i discutien les opcions polítiques o bèl·liques que hi havia i aprovaven resolucions.
Tot i la celebració del festival, mai no va existir una confederació jònica organitzada, i els lidis van poder ocupar ciutats de Jònia una per una sense trobar una reacció organitzada, de manera que establien tractats amb ciutats individuals i abandonaven altres ciutats de Jònia. Diodor diu que, més tard, els jonis van traslladar les seves trobades a la vora d'Efes, però Estrabó diu que les Paniònies encara es feia al seu temps, i sembla deixar entendre que es feia encara a Mícale, mentre que les d'Efes les considera un festival diferent.

## Referències

* ↑ Smith, William (ed.). «Panionia». A Dictionary of Greek and Roman Antiquities (1890). [Consulta: 26-XI-2020].
# Nadlice

Nadlice és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1113.

## Fills il·lustres

* Dezider Kardos (1914-1991) compositor musical.
# Cala Pere Grau

La cala Pere Grau és una petita platja urbana del municipi de Palamós (Baix Empordà), situada al costat de l'escullera exterior del Port de Palamós, prop del far de Palamós. Orientada al sud-oest, té una longitud de 15 metres i una amplada mitjana de 12 metres, formada per sorra gruixuda de color grisós. Des del 2022 està habilitada per a gossos.

## Referències

* ↑ «Palamós disposa ja de la cala de Pere Grau per portar-hi els gossos durant tot l'any». Ràdio Palamós, 20-10-2021.
* ↑ «Platja Pere Grau». Costa Brava's.
* ↑ «Palamós disposarà aquest estiu de la primera platja per gossos al municipi». Diari de Girona, 01-02-2022.
# Cupalita

La cupalita és un mineral de la classe dels elements natius. Rep el seu nom de la aeva composició química: coure i alumini.

## Característiques

La cupalita és un aliatge de fórmula química (Cu,Zn)Al. Cristal·litza en el sistema ortoròmbic formant grans d'uns 35 micròmetres. La seva duresa a l'escala de Mohs es troba entre 4 i 4,5.
Segons la classificació de Nickel-Strunz la cupalita pertany a «01.AA - Metalls i aliatges intermetàl·lics de la família coure-cupalita» juntament amb els següents minerals: alumini, coure, or, plom, níquel, plata, steinhardtita, auricuprur, cuproaurur, tetraauricuprur, anyuiïta, khatyrkita, novodneprita, hunchunita, stolperita, hollisterita, icosaedrita, kryachkoïta i proxidecagonita.

## Formació i jaciments

Va ser descoberta al l'any 1985 al meteorit Khatyrka, que va ser trobat al rierol Listvenitovyi (Koriàkia, Rússia), l'únic indret on se n'ha trobat. En aquest mateix meteorit també es van descobrir altres quatre espècies minerals noves fins a moment: la khatyrkita, la decagonita, la icosaedrita i la steinhardtita. A més a més, al meteorit també eren presents altres minerals com: clinoenstatita, coesita, corindó, diòpsid, forsterita, hedenbergita, magnetita, nefelina, pentlandita, sodalita, espinel·la, stishovita, taenita, trevorita i troilita.

## Referències

* ↑ «Cupalite» (en anglès). Mindat. [Consulta: 7 novembre 2015].
* ↑ «Khatyrka meteorite, Listvenitovyi Stream, Khatyrka river, Chetkinvaiam tectonic melange, Iomrautvaam Massif, Koryak Upland (Koriak; Koriakskhiye), Koriak Autonomous Okrug, Far-Eastern Region, Russia» (en anglès). Mindat. [Consulta: 5 gener 2016].
# La Fita Alta

La Fita Alta és una muntanya de 286 metres situada entre els municipis de Sidamon i Torregrossa al Pla d'Urgell.
Al cim podem trobar-hi un vèrtex geodèsic (referència 257115001).
Aquest cim està inclòs al llistat dels 100 cims de la FEEC

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].

## Bibliografia

* Mapa Pla d'Urgell, ICC 1:50.000